Na temelju članka 31. Statuta Općine Marija Bistrica (Službeni glasnik Općine Marija Bistrica 1/13.), Općinsko vijeće Općine Marija Bistrica na 3. sjednici održanoj dana 26. rujna 2017. godine donijelo je:

**O D L U K U
o pokretanju projekta rekonstrukcije, modernizacije i upravljanja sustavom**

**javne rasvjete Općine Marija Bistrica (PROJEKT NEWLIGHT)**

**Članak 1.**

Ovom Odlukom prihvaća se pokretanje projekta rekonstrukcije, modernizacije i upravljanja sustavom javne rasvjete na području Općine Marija Bistrica (PROJEKT NEWLIGHT).

**Članak 2.**

Projekt rekonstrukcije, modernizacije i upravljanja sustavom javne rasvjete na području Općine Marija Bistrica pokreće načelnik Općine Marija Bistrica.

Provedba projekta temeljiti će se na Ugovoru o energetskom učinku.

Načelnik je ovlašten poduzeti i ostale potrebne pravne radnje kao i donijeti potrebne provedbene akte, a u svrhu realizacije navedenog projekta iz članka 1. ove Odluke.

**Članak 3.**

 Ova Odluka stupa na snagu danom objave u Službenom glasniku Općine Marija Bistrica.

KLASA: 310-01/14-01/3

URBROJ: 2113/02-17-24

Marija Bistrica, 26. rujna 2017.

**Predsjednik**

**Općinskog vijeća**

**Teodor Švaljek, ing.**